Den høyeste fjelltoppen er Benbaun (eller ) som er 729 meter over havet. Området er et populært sted for fjellvandring med eksempelvis ruten «Glencoaghan Horseshoe» på 16 kilometer som tar omtrent lange 8–9 timer. Den er vurdert som en av de beste fjellturene i Irland. Topografisk er området sammensatt med området Maumturks øst for Inagh-dalen (langdistanseturen «Western Way»); og begge deler en felles geologi som i stor grad består av metamorfe marine bergarter, hovedsakelig resistent kvartsitt, men med forekomster av skifer i dalene (kjent som Connemara Dalradian-bergarter).